text: ঈশ্বরগঞ্জ আইডিয়াল কলেজ () বাংলাদেশের ময়মনসিংহ জেলার ঈশ্বরগঞ্জ উপজেলায় অবস্থিত একটি উচ্চমাধ্যমিক শিক্ষা প্রতিষ্ঠান।
  
  ইতিহাস
  ময়মনসিংহ জেলার ঈশ্বরগঞ্জ উপজেলায় ২০১৩ সালে ঈশ্বরগঞ্জ আইডিয়াল কলেজ প্রতিষ্ঠিত হয় পুরাতন ব্রহ্মপুত্র নদের শাখা কাঁচামাটিয়া নদীর তীর ঘেষে। এর ঠিক অপর পাশে রয়েছে ঈশ্বরগঞ্জ সরকারি কলেজ। তাই জায়গাটি কলেজ রোড নামেই পরিচিত।
  
  অনুষদ ও বিভাগ
  একাদশ-দ্বাদশ শ্রেণি
  বিজ্ঞান বিভাগ
  ব্যবসায় শিক্ষা বিভাগ
  মানবিক বিভাগ
  
  গ্রন্থাগার
  কলেজটির একটি ছোটখাটো পাঠাগার রয়েছে যেখানে বিভিন্ন বিষয়াবলীর উপর লেখকের বইসহ নানাবিধ প্রকাশনা সরবরাহ করা হয়ে থাকে।
  
  সহশিক্ষা কার্যক্রম
  লেখাপড়ার পাশাপাশি ঈশ্বরগঞ্জ ডিগ্রি কলেজে শিক্ষা-সহায়ক কার্যক্রমকেও বিশেষ গুরুত্ব দেয়া হয়। এ কারণে প্রতিবছর উচ্চ মাধ্যমিক পরিক্ষায় ভালো ফল অর্জনের পাশাপাশি দেশের শিক্ষা প্রতিষ্ঠানগুলোর মধ্যে আয়োজিত বিভিন্ন প্রতিযোগিতায় এ কলেজের ছাত্ররা বরাবরই ঈর্ষণীয় সাফল্য অর্জন করে আসছে। এছাড়াও বিতর্ক, প্রোগ্রামিং ও ক্রীড়া প্রতিযোগিতায়ও নিয়মিত অংশগ্রহণ করে থাকে।
  
  ক্লাবসমূহ
  পাঠদানের পাশাপাশি অন্যান্য কার্যক্রমের জন্য কলেজটি পরিচিত। শিক্ষার্থীদের অংশগ্রহণে কয়েকটি ক্লাব বা সংঘ গড়ে তোলা হয়েছে যেগুলোতে পরিবেশ গবেষণা, বিজ্ঞানচর্চা, বিতর্ক ইত্যাদি কর্মকান্ড পরিচালনা করা হয়। এই ক্লাবগুলো কলেজের অভ্যন্তরীণ সহ বিভিন্ন আন্তঃপ্রতিষ্ঠান প্রতিযোগিতা আয়োজন করে থাকে।
  
  তথ্যসূত্র
  
  বিষয়শ্রেণী:ময়মনসিংহ জেলার কলেজ
  বিষয়শ্রেণী:ঈশ্বরগঞ্জ উপজেলার কলেজ
  বিষয়শ্রেণী:ঈশ্বরগঞ্জ উপজেলার শিক্ষাপ্রতিষ্ঠান
title: ঈশ্বরগঞ্জ আইডিয়াল কলেজ